
Text rozhodnutia
Súd: Krajský súd Bratislava Spisová značka: 5S/122/2013 Identifikačné číslo súdneho spisu: 1013200876 Dátum vydania rozhodnutia: 05. 08. 2013 Meno a priezvisko sudcu, VSÚ: JUDr. Dáša Filová ECLI: ECLI:SK:KSBA:2013:1013200876.1 Uznesenie Krajský súd v Bratislave v právnej veci žalobcu: ETRANSA Slovakia s.r.o., IČO: 35 749 857, so sídlom Prokopa Veľkého 52, 811 04 Bratislava, zastúpený: KPMG Legal s.r.o., Dvořákovo nábrežie 10, 811 02 Bratislava, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, o preskúmanie zákonnosti rozhodnutia žalovaného č. XXXXXXX/X/XXXXXX/XXXX/XXXX zo dňa XX.XX.XXXX, takto r o z h o d o l : Súd odkladá vykonateľnosť rozhodnutia žalovaného č. XXXXXX/X/XXXXXX/XXXX/XXXX zo dňa XX.XX.XXXX v spojení s rozhodnutím Daňového úradu pre vybrané daňové subjekty č. XXXXXXX/X/ XXXXXXX//XXXX/Zat zo dňa XX.XX.XXXX, až do právoplatnosti rozhodnutia súdu vo veci samej. o d ô v o d n e n i e : Žalobou doručenou Krajskému súdu v Bratislave dňa 03.05.2013 sa žalobca domáha preskúmania zákonnosti rozhodnutia žalovaného č. XXXXXXX/X/XXXXXX/XXXX/XXXX zo dňa XX.XX.XXXX, ktorým žalovaný potvrdil dodatočný platobný výmer Daňového úradu pre vybrané daňové subjekty v Bratislave č. XXXXXXX/X/XXXXXX/XXXX/Zat zo dňa XX.XX.XXXX, ktorým bol žalobcovi vyrubený rozdiel dane z pridanej hodnoty za zdaňovacie obdobie február 2008 v sume XXX.XXX,XX eur. Žalobca zároveň požiadal súd o odklad vykonateľnosti napadnutého rozhodnutia. Žiadosť odôvodnil tým, že vykonaním dodatočného platobného výmeru hrozí, že sa stane neschopný splácať svoje splatné záväzky voči viacerým veriteľom, a teda mu bezprostredne hrozí platobná neschopnosť a povinnosť podať návrh na vyhlásenie konkurzu na svoj majetok v súlade s ustanovením § 11 ods. 2 zákona č. 7/2005 Z. z. o konkurze a reštrukturalizácii v znení neskorších predpisov. Dňa 10.06.2013 bolo súdu doručené doplnenie žaloby a návrh na spojenie vecí podľa § 112 O.s.p., v ktorom žalobca doplnil dôvody odôvodňujúce odklad vykonateľnosti napadnutého rozhodnutia. Žalobca poukazoval na skutočnosť, že doručením rozhodnutia žalovaného a jemu predchádzajúceho dodatočného platobného výmeru správcu dane, nadobudol dodatočný platobný výmer právoplatnosť, stal sa vykonateľným a jeho výkonom by žalobcovi hrozila závažná ujma spočívajúca v exekúcii daňového nedoplatku na dani z pridanej hodnoty v súhrnnej výške X XXX XXX,XX eur. Okamžitý výkon napadnutého rozhodnutia by spôsobil žalobcovi závažnú ujmu z dôvodu likvidačnej výšky dorubenej dane a rovnako hrozbu platobnej neschopnosti spojenú s povinnosťou podať návrh na vyhlásenie konkurzu na majetok žalobcu. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd považuje dôvody žalobcu o odklad vykonateľnosti napadnutého rozhodnutia aj v doplnení žaloby a návrhu na spojenie vecí podľa § 112 O.s.p. za opodstatnené, keďže vykonaním dodatočného platobného výmeru žalobcovi hrozí závažná ujma spočívajúca v strate platobnej schopnosti a povinnosti podať návrh na vyhlásenie konkurzu na jeho majetok v súlade s ustanovením § 11 ods. 2 zákona č. 7/2005 Z.z. o konkurze a reštrukturalizácii v znení neskorších predpisov. Z dôvodu likvidačnej výšky dorubenej dane by žalobca nebol schopný naďalej uhrádzať záväzky voči svojim zamestnancom, orgánom verejnej moci, dodávateľom či iným obchodným partnerom, čo by mohlo viesť k jeho úpadku. Súd preto postupoval v súlade s citovaným zákonným ustanovením a rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1013200876.1 (dáta aktuálne k 11. 11. 2026). Záväzné je znenie zverejnené súdom.




